b'\n_START_ARTICLE_\nHarry S. Truman\n_START_SECTION_\n\xc5\xbdivljenjepis\n_START_PARAGRAPH_\nRodil se je 8. maja 1884 v Lamarju (Missouri) kot najstarej\xc5\xa1i otrok Johna in Marthe Truman (star\xc5\xa1a sta imela \xc5\xa1e enega sina in h\xc4\x8derko)._NEWLINE_Ko je bil star 11 let, se je dru\xc5\xbeina preselila v Grandview (Missouri), kjer je bilo posestvo njegovih starih star\xc5\xa1ev. Tu so ostali skoraj 6 let, ko so se ponovno preselili v Independence, kjer je Truman obiskoval osnovno in srednjo \xc5\xa1olo. Od leta 1901 do 1906 je ostal v tem mestu, kjer je opravljal uradni\xc5\xa1ke slu\xc5\xbebe, nato pa se je vrnil nazaj v Grandview, kjer je delal na dru\xc5\xbeinski kmetiji.'